নওরীন সাদেকের মনোনয়নের দাবিতে কেশবপুরে মিছিল
যশোরের কেশবপুরে সংসদীয় আসনের উপনির্বাচনে প্রয়াত ইসমাত আরা সাদেকের কন্যা নওরীন সাদেকের মনোনয়নের দাবিতে বিশাল মিছিল হয়েছে।







বুধবার সন্ধ্যায় কেশবপুর শহরে মিছিলটি বের করে আওয়ামী লীগ ও যুবলীগের একাংশ। মিছিল শেষে দলীয় কার্যালয়ের সামনে সমাবেশ করা হয়।




সমাবেশে বক্তব্য রাখেন ইউপি চেয়ারম্যান আমজাদ হোসেন, যুবলীগ আহ্বায়ক শহীদুজ্জামান, যুগ্ম আহ্বায়ক আবু সাঈদ লাভলু, ইউপি চেয়ারম্যান মাস্টার আবদুস সামাদ প্রমুখ।
সমাবেশ থেকে নওরীন সাদেকের উপনির্বাচনে প্রার্থী ঘোষণার দাবি করা হয়।
গত ২০ জানুয়ারি ইসমাত আরা সাদেকের মৃত্যুর পর যশোর ৬ কেশবপুর আসনটি শূন্য হয়।
এরপর থেকে সম্ভাব্য প্রার্থীর পক্ষে কেশবপুরে আওয়ামী লীগ, যুবলীগ ও ছাত্রলীগ বিভক্ত হয়ে সম্ভাব্য বিভিন্ন প্রার্থীর পক্ষে মিছিল সমাবেশ করছে। এ নিয়ে ক্ষমতাসীন দলের নেতাকর্মীদের মাঝে উত্তেজনা বিরাজ করছে।

যশোরের কেশবপুরে সংসদীয় আসনের উপনির্বাচনে প্রয়াত ইসমাত আরা সাদেকের কন্যা নওরীন সাদেকের মনোনয়নের দাবিতে বিশাল মিছিল হয়েছে।